CELEX: 32012R0697
Language: lv
Date: 2012-07-25 00:00:00
Title: Komisijas Īstenošanas regula (ES) Nr. 697/2012 ( 2012. gada 25. jūlijs ) par atsevišķu preču klasifikāciju kombinētajā nomenklatūrā

31.7.2012   
            
            
               LV
            
            
               Eiropas Savienības Oficiālais Vēstnesis
            
            
               L 203/32
            
         KOMISIJAS ĪSTENOŠANAS REGULA (ES) Nr. 697/2012
   (2012. gada 25. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 25. jūlijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987, 1. lpp.
   
      (2)  OV L 302, 19.10.1992, 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums (tā dēvētais “transformatormodulis ar RJ 45 spraudni”) ar savienotājtapām, kas atrodas korpusā, kura aptuvenie izmēri ir 2 × 1,5 × 1,5 cm.
                  Izstrādājums sastāv no iespiestās shēmas plates, kas aprīkota ar četriem transformatoriem, kondensatoru un četriem rezistoriem. Tam ir arī divas gaismas diodes, kuras nav savienotas ar pārējiem komponentiem.
                  Izstrādājums ir īpaši konstruēts 10/100 BASE-T Ethernet tīklam, un to paredzēts novietot uz iespiestās shēmas plates, lai signāla pārraides un saņemšanas nolūkā mašīnas savienotu lokālajā tīklā.
                  Tas arī nodrošina galvanisko atsaisti un aizsargā signālus pret pārspriegumu un kopēja slēguma trokšņiem.
               
               
                  8517 70 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 2.b) piezīmi un KN kodu 8517, 8517 70 un 8517 70 90 formulējumu.
                  Izstrādājums sastāv ne tikai no savienotāja, bet arī no vairākiem elektriskajiem komponentiem. Turklāt papildus savienojuma nodrošināšanai ar elektrisko ķēdi vai elektriskajā ķēdē tas veic vēl tādas elektriskās funkcijas kā galvaniskā atsaiste un aizsardzība pret pārspriegumu un kopēja slēguma trokšņiem. Šie komponenti ir vienlīdz nozīmīgi, jo tie visi kopā izpilda tehniskās prasības savienojuma izveidei tīklā Ethernet.
                  Līdz ar to klasificēšana pozīcijā 8536 pie spraudņiem nav iespējama.
                  Tā kā izstrādājumu lieto ierīcēs, ar ko nodrošina sakarus vadu tīklā, tas ir klasificējams ar KN kodu 8517 70 90 kā daļa no ierīces sakaru nodrošināšanai vadu vai bezvadu tīklā.